Държавен вестник, бр. 84, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  84
проект, или водят до несъответствие с целите, 
дейностите, изискванията и критериите за 
подбор, определени в тази наредба и договора 
за отпускане на финансова помощ;
7. ползвателят на помощта е представил 
пред РА декларация и/или документ с невярно 
съдържание, неистински и/или преправен, 
включително когато тази декларация и/или 
документ са представени при или по повод 
кандидатстването му за подпомагане;
8. бъде наложена финансова корекция 
на заявените за плащане разходи съгласно 
Методологията за определяне на финансови 
корекции, които се прилагат спрямо разходи-
те, свързани с изпълнението на оперативните 
програми, съфинансирани от структурните 
инструменти на Европейския съюз, Европей-
ския земеделски фонд за развитие на селските 
райони и Европейския фонд за рибарство, 
приета с Постановление № 134 на Минис-
терския съвет от 2010 г. (обн., ДВ, бр. 53 от 
2010 г.; изм., бр. 3 от 2011 г., бр. 65 от 2013 г., 
бр. 52, 93 и 101 от 2014 г. и бр. 32 от 2015 г.);
9. при извършване на проверките по букви 
„iii“ и „v“ от Раздел 2 „Контролни дейности“, 
т. А „Процедури по одобряване на заявлени-
ята“ от Приложение № I към Делегиран ре-
гламент (ЕС) № 907/2014 във връзка с чл. 48, 
параграф 2 от Регламент за изпълнение (ЕС) 
№ 809/2014 РА установи, че ползвателят на 
помощта, подаденият от него проект или 
предложените за финансиране разходи не 
отговарят на изискванията за допустимост за 
подпомагане, посочени в тази наредба;
10. ползвателят на помощта или упълно-
мощен негов представител възпрепятства и/
или осуетява извършването на проверка по 
чл. 46, ал. 1, т. 2;
11. установи наличие на някоя от хипоте-
зите по чл. 35 от Делегиран регламент (ЕС) 
№ 640/2014 на Комисията от 11 март 2014 г. 
за допълнение на Регламент (ЕС) № 1306/2013 
на Европейския парламент и на Съвета по 
отношение на интегрираната система за ад-
министриране и контрол и условията за отказ 
или оттегляне на плащанията и администра-
тивните санкции, приложими към директните 
плащания, подпомагането на развитието на 
селските райони и кръстосаното съответствие 
(ОВ, L 181/48 от 20 юни 2014 г.);
12. към датата на подаване на заявка за 
окончателно плащане ползвателят на помощта 
с одобрени за финансиране разходи по чл. 30, 
ал. 1, т. 7 и 8 не е удостоверил със сертификат 
постигането на съответния стандарт;
13. изпълнението на проекта не е стартирало 
в срока, определен в договора за предоставяне 
на финансова помощ.
(2) В случаите по ал. 1, т. 9 и 11 РА извършва 
проверка за съответствието с изискванията за 
допустимост за подпомагане преди предоста-
вяне на помощта въз основа на представените 
към заявлението за подпомагане и изискани 
допълнително документи. При нередовност 
или липса на документи, както и при въз-
никване на необходимост от предоставяне 
на допълнителни документи при непълнота 
и неяснота на посочените в заявлението за 
подпомагане и документите към него данни, 
РА писмено уведомява ползвателя на помощта 
за необходимостта от представяне на допълни-
телни данни и/или документи, включително 
такива, които не са посочени в приложение 
№ 14. В тези случаи ползвателят е длъжен 
в срок до 10 работни дни от получаване на 
уведомяването да представи изисканите му 
данни и/или документи.
(3) В случаите на пълен или частичен 
отказ за изплащане на финансовата помощ 
ползвателят на помощта не може да подаде 
друга заявка за плащане за същата инвестиция.
Раздел II
Условия за изпълнението на дейностите по 
проекта и контрол
Чл. 49. (1) Одобреният проект се изпълнява 
в срок до 24 месеца, а за проекти, включващи 
разходи за строително-монтажни работи, за 
които се изисква издаване на разрешение за 
строеж, в срок до 36 месеца от датата на: 
1. подписването на договора за предоставяне 
на финансова помощ с РА за кандидати, които 
не се явяват възложители по чл. 7 и чл. 14а, 
ал. 3 и 4 от Закона за обществените поръчки;
2. получаване от ползвателя на финансова 
помощ на уведомително писмо с решението за 
съгласуване/отказ за съгласуване на послед-
ната по време обществена поръчка за избор 
на изпълнител по проекта за получатели на 
финансова помощ, които се явяват възложи-
тели по чл. 7 и чл. 14а, ал. 3 и 4 от Закона 
за обществените поръчки.
(2) Крайният срок по ал. 1 е до 15 сеп-
тември 2023 г.
(3) Най-късно до датата на подаване на за-
явката за окончателно плащане ползвателите 
на помощта трябва да отговарят на всички 
задължителни стандарти, отнасящи се до 
подпомаганите дейности, в т. ч. опазването 
на компонентите на околната среда, фитоса-
нитарните изисквания, хуманното отношение 
към животните, ветеринарно-санитарните 
изисквания, безопасността на храните и фура-
жите, хигиената, безопасните условия на труд.
Чл. 50. (1) Ползватели на помощта, които 
са възложители по чл. 7 и чл. 14а, ал. 3 и 4 от 
Закона за обществените поръчки, провеждат 
обществени поръчки за избор на изпълнител/и 
на дейностите по проекта след сключване на 
договора за предоставяне на финансова по-
мощ с изключение на процедурите за избор 
на изпълнител/и за разходи по чл. 30, ал. 1, 
т. 11, за които при подаване на заявлението за 
подпомагане представя заверено от възложи-
теля копие от документацията от проведената 
обществена поръчка или процедура за въз-
лагане по Закона за обществените поръчки.